techiaith/cofnodycynulliad_en-cy huggingface dataset:
English: Of course, the actions that have been taken now during the pandemic are welcome, but the children's commissioner has made the point that we do need to see the review, which is looking at what can be done beyond the immediate, turned into a concrete plan of action. Many people working in this field are pointing out that Wales has the least generous provision for free school meals across the UK. Your Government's policy, as the child poverty action group has pointed out, means that 70,000 children living below the poverty line in Wales are currently excluded, and that's why we in Plaid Cymru, alongside many of those that responded to this review - charities, young people, local authorities - have made the case for immediately extending free school meals to any child in any family receiving universal credit or equivalent benefit. We know you've done the costings on that, First Minister, because you told us last week, but what is the long-term cost of allowing child poverty to persist? The children of Wales will be a priority in our manifesto - can you say the same, First Minister?
Welsh: Wrth gwrs, mae'r camau sydd wedi eu cymryd nawr yn ystod y pandemig i'w croesawu, ond mae'r comisiynydd plant wedi gwneud y pwynt bod angen i ni weld yr adolygiad, sy'n edrych ar yr hyn y gellir ei wneud y tu hwnt i'r uniongyrchol, yn cael ei droi yn gynllun gweithredu pendant. Mae llawer o bobl sy'n gweithio yn y maes hwn yn tynnu sylw at y ffaith mai Cymru sydd â'r ddarpariaeth leiaf hael o ran prydau ysgol am ddim ledled y DU. Mae polisi eich Llywodraeth, fel y nododd y grŵp gweithredu ar dlodi plant, yn golygu bod 70,000 o blant sy'n byw islaw'r llinell dlodi yng Nghymru wedi'u hallgáu ar hyn o bryd, a dyna pam yr ydym ni ym Mhlaid Cymru, ynghyd â llawer o'r rheini a ymatebodd i'r adolygiad hwn - elusennau, pobl ifanc, awdurdodau lleol - wedi dadlau dros ymestyn prydau ysgol am ddim ar unwaith i unrhyw blentyn mewn unrhyw deulu sy'n cael credyd cynhwysol neu fudd-dal cyfatebol. Rydym ni'n gwybod eich bod chi wedi cyfrifo costau hynny, Prif Weinidog, oherwydd dywedasoch wrthym ni yr wythnos diwethaf, ond beth yw'r gost hirdymor o ganiatáu i dlodi plant barhau? Bydd plant Cymru yn flaenoriaeth yn ein maniffesto ni - a allwch chithau ddweud hynny hefyd, Prif Weinidog?
English: Thank you, Presiding Officer. First Minister, last week there was much focus on the target of having 70 per cent of over-80-year-olds vaccinated. I heard your response to an earlier question this afternoon, but I think it is very, very important that we know quite clearly whether you've hit that target or not. You said last week that you will have day-to-day information in your possession that could give you an up-to-date picture. The health Minister wasn't able to confirm that yesterday at the press conference, but can you give us a simple response today, please? Have you hit the target of vaccinating 70 per cent of over-80-year-olds in Wales?
Welsh: Diolch, Llywydd. Prif Weinidog, roedd llawer o bwyslais yr wythnos diwethaf ar y targed o frechu 70 y cant o bobl dros 80 oed. Clywais eich ymateb i gwestiwn cynharach y prynhawn yma, ond rwy'n credu ei bod hi'n bwysig dros ben ein bod ni'n gwybod yn eglur pa un a ydych chi wedi cyflawni'r targed hwnnw ai peidio. Dywedasoch yr wythnos diwethaf y bydd gennych chi wybodaeth o ddydd i ddydd yn eich meddiant a allai roi'r darlun diweddaraf i chi. Nid oedd y Gweinidog iechyd yn gallu cadarnhau hynny ddoe yn y gynhadledd i'r wasg, ond a allwch chi roi ymateb syml i ni heddiw, os gwelwch yn dda? A ydych chi wedi cyflawni' targed o frechu 70 y cant o bobl dros 80 oed yng Nghymru?
English: Well, Llywydd, I've already given an answer to that question this afternoon. I know there was a lot of focus last week on other things as well, but the Member just needs to listen and then he would know that his question has already been answered. The data is still coming in, but the figures we have show 72 per cent of people living and working in care homes have already been vaccinated. That's not just offered vaccination - that's already been vaccinated. We will not reach the 70 per cent for over-80s because of the interruption to the programme of vaccination that happened on Sunday and on Monday morning. I won't have people over 80 feeling pressurised to come out to be vaccinated when they themselves decide that it is not safe for them to do so. All of those people will have been offered a further opportunity to be vaccinated by the end of Wednesday. We are on track to deliver what we said we would, which is to have made an offer of vaccination to everybody in the top four priority groups by the middle of February.
Welsh: Wel, Llywydd, rwyf i eisoes wedi rhoi ateb i'r cwestiwn hwnnw y prynhawn yma. Gwn fod llawer o bwyslais yr wythnos diwethaf ar bethau eraill hefyd, ond mae angen i'r Aelod wrando ac yna byddai'n gwybod bod ei gwestiwn wedi cael ei ateb eisoes. Mae'r data yn dal i ddod i mewn, ond mae'r ffigurau sydd gennym ni yn dangos bod 72 y cant o bobl sy'n byw ac yn gweithio mewn cartrefi gofal eisoes wedi cael eu brechu. Nid dim ond cynnig brechiad yw hynny - eisoes wedi'u brechu yw hynny. Ni fyddwn ni'n cyrraedd y 70 y cant ar gyfer pobl dros 80 oed oherwydd yr ymyriad i'r rhaglen frechu a ddigwyddodd ddydd Sul a bore dydd Llun. Nid wyf i'n fodlon gwneud pobl dros 80 oed i deimlo dan bwysau i ddod allan i gael eu brechu pan fyddan nhw eu hunain yn penderfynu nad yw'n ddiogel iddyn nhw wneud hynny. Bydd pob un o'r bobl hynny wedi cael cynnig cyfle arall i gael eu brechu erbyn diwedd dydd Mercher. Rydym ni ar y trywydd iawn i gyflawni'r hyn y dywedasom y byddem ni'n ei gyflawni, sef gwneud cynnig o frechiad i bawb yn y pedwar grŵp blaenoriaeth uchaf erbyn canol mis Chwefror.
English: You have not met your commitment, First Minister. Last week, you said quite clearly, and your health Minister said quite clearly - that was information offered by you as a Government - that everyone over the age of 80, 70 per cent of that cohort, would be vaccinated by the end of the week. I heard loud and clear what the response was, but you didn't give a clear answer. You have cleared that up - you've missed your target. That's straightforward; people understand that. Yesterday, for example, I could tell that the UK Government have four out of five 80-year-olds vaccinated - 80 per cent. They've hit their target. What we're seeing constantly is targets being missed by your Government, and we're seeing the opening of a postcode lottery here in Wales. Last Friday, for example, there was a surgery in Barry that had 350 over-80-year-olds on their books, but only 50 individuals had been offered the vaccine and had been administered the shots. That clearly shows that, in some areas, there is a difference of administration and of availability of the vaccine, whilst in other areas the health Minister was talking about over-70-year-olds being called for the vaccination. Can you confirm what measures you are taking to catch up with the roll-out of the vaccine and, ultimately, make sure that a postcode lottery doesn't emerge across Wales?
Welsh: Dydych chi ddim wedi cyflawni eich ymrwymiad, Prif Weinidog. Yr wythnos diwethaf, dywedasoch yn hollol eglur, a dywedodd eich Gweinidog iechyd yn hollol eglur - gwybodaeth a gynigiwyd gennych chi fel Llywodraeth oedd honno - y byddai pawb dros 80 oed, 70 y cant o'r garfan honno, yn cael eu brechu erbyn diwedd yr wythnos. Clywais yn uchel ac yn eglur beth oedd yr ymateb, ond ni wnaethoch chi roi ateb eglur. Rydych chi wedi egluro hynny - rydych chi wedi methu eich targed. Mae hynny'n syml; mae pobl yn deall hynny. Ddoe, er enghraifft, gallwn ddweud bod Llywodraeth y DU wedi brechu pedwar o bob pump o bobl 80 oed - 80 y cant. Maen nhw wedi cyflawni eu targed. Yr hyn yr ydym ni'n ei weld yn gyson yw targedau yn cael eu methu gan eich Llywodraeth chi, ac rydym ni'n gweld loteri cod post yn cychwyn yma yng Nghymru. Ddydd Gwener diwethaf, er enghraifft, roedd meddygfa yn y Barri a oedd â 350 o bobl dros 80 oed wedi'u cofrestru yno, ond dim ond 50 o unigolion oedd wedi cael cynnig y brechlyn ac wedi cael y pigiadau. Mae hynny yn dangos yn eglur bod gwahaniaeth o ran rhoi y brechlyn ac o ran i ba raddau y mae'r brechlyn ar gael mewn rhai ardaloedd, ac mewn ardaloedd eraill roedd y Gweinidog iechyd yn sôn am bobl dros 70 oed yn cael eu galw i gael y brechiad. A allwch chi gadarnhau pa fesurau yr ydych chi'n eu cymryd i ddal i fyny â chyflwyniad y brechlyn ac, yn y pen draw, i wneud yn siŵr nad oes loteri cod post yn dod i'r amlwg ledled Cymru?
English: Well, really, Llywydd, the Member's going to have to do better than that. Here he is again in his resumed responsibilities. There is no postcode lottery here in Wales; there is an enormous effort in every single part of Wales, right across the health service, to vaccinate as many people as quickly and as safely as possible. The figures from last week demonstrate just how successful that effort has been. Instead of sniping from the sidelines, those people would appreciate just a little bit of support from the Member instead of the undermining of their efforts, which, of course, has been his key characteristic throughout the coronavirus crisis.
Welsh: Wel, mewn gwirionedd, Llywydd, bydd yn rhaid i'r Aelod wneud yn well na hynna. Dyma fe eto yn ei gyfrifoldebau y mae wedi ailafael ynddynt. Nid oes loteri cod post yma yng Nghymru; mae ymdrech enfawr ym mhob un rhan o Gymru, ar draws y gwasanaeth iechyd cyfan, i frechu cynifer o bobl â phosibl cyn gynted ac mor ddiogel â phosibl. Mae'r ffigurau o'r wythnos diwethaf yn dangos pa mor llwyddiannus y bu'r ymdrech honno. Yn hytrach na beirniadu o'r ymylon, byddai'r bobl hynny yn gwerthfawrogi rhyw fymryn yn unig o gefnogaeth gan yr Aelod yn hytrach na thanseilio eu hymdrechion, sef ei nodwedd allweddol, wrth gwrs, drwy gydol yr argyfwng coronafeirws.
English: Well, again, the First Minister doesn't look at the facts that are before him. Everything I've quoted him today are facts - about the Government's own commitment about 70 per cent of over-80-year-olds being vaccinated by the end of the week; the fact that that surgery in Barry identified that 350 people on their books over 80 and only 50 have been administered the shots; the difference between England and Wales - there are now 50,000 more people vaccinated in England, as a proportion of population, than in Wales. That's equivalent to the town of Barry. There is a level of urgency required in the roll-out of this vaccine. You yourself are on the record of talking of it not being a sprint. The people of Wales want to know that the speed and the roll-out are catching up with other parts of the United Kingdom, and when you set yourself a target, you hit the target. I've dealt in facts today; you've constantly tried to deflect from that, First Minister. It would be far better if, when you made a commitment, you stuck to it. So, what are you doing to close that population gap that has opened up with England of 50,000 people? As I said, that is a town the size of Barry being vaccinated, and that is of critical importance, First Minister.
Welsh: Wel, unwaith eto, nid yw'r Prif Weinidog yn edrych ar y ffeithiau sydd ger ei fron. Mae popeth yr wyf i wedi ei ddyfynnu iddo heddiw yn ffeithiau - am ymrwymiad y Llywodraeth ei hun i frechu oddeutu 70 y cant o bobl dros 80 oed erbyn diwedd yr wythnos; y ffaith fod y feddygfa honno yn y Barri wedi nodi bod 350 o bobl dros 80 wedi'u cofrestru â nhw a dim ond 50 sydd wedi cael y pigiadau; y gwahaniaeth rhwng Cymru a Lloegr - mae 50,000 yn fwy o bobl wedi'u brechu yn Lloegr, fel cyfran o'r boblogaeth, nag yng Nghymru erbyn hyn. Mae hynny yn cyfateb i dref y Barri. Mae angen lefel o frys o ran cyflwyno'r brechlyn hwn. Rydych chi eich hun ar y cofnod yn sôn nad yw'n sbrint. Mae pobl Cymru eisiau gwybod bod y cyflymder a'r cyflwyniad yn dal i fyny â rhannau eraill o'r Deyrnas Unedig, a phan fyddwch chi'n pennu targed i'ch hunan, mae'n rhaid i chi gyflawni'r targed. Rwyf i wedi ymdrin â ffeithiau heddiw; rydych chi wedi ceisio tynnu sylw oddi wrth y rheini yn gyson, Prif Weinidog. Byddai'n llawer gwell pe byddech chi, pan eich bod chi wedi gwneud ymrwymiad, yn glynu ato. Felly, beth ydych chi'n ei wneud i gau'r bwlch poblogaeth hwnnw sydd wedi agor gyda Lloegr o 50,000 o bobl? Fel y dywedais, mae hynny yn dref o faint y Barri yn cael ei brechu, ac mae hynny yn hollbwysig, Prif Weinidog.
English: Let me give the Member a few facts. On Tuesday of last week, we had succeeded in vaccinating 162,000 people in Wales. This Tuesday, that has risen to 290,000 people. That's the fastest rate of increase of any part of the United Kingdom. Last Monday, we vaccinated 10,000 people; this Monday, we vaccinated nearly 20,000 people. That is the speed of the roll-out here in Wales - a speed that is urgent, a speed that is dedicated, a speed that is succeeding. He may want to run it down. He leads a Conservative party in Wales that has reverted to its nineteenth-century type: for Wales, see England. It's not good enough, it doesn't wash and he's going to have to do better than that.
Welsh: Gadewch i mi roi ychydig o ffeithiau i'r Aelod. Ddydd Mawrth yr wythnos diwethaf, roeddem ni wedi llwyddo i frechu 162,000 o bobl yng Nghymru. Y dydd Mawrth yma, mae hynny wedi codi i 290,000 o bobl. Dyna'r gyfradd gyflymaf o gynnydd mewn unrhyw ran o'r Deyrnas Unedig. Ddydd Llun diwethaf, fe wnaethom ni frechu 10,000 o bobl; y dydd Llun yma, fe wnaethom ni frechu bron i 20,000 o bobl. Dyna gyflymder y cyflwyniad yma yng Nghymru - cyflymder sydd ar frys, cyflymder sy'n ymroddedig, cyflymder sy'n llwyddo. Efallai y bydd ef eisiau ei fychanu. Mae'n arwain plaid Geidwadol yng Nghymru sydd wedi dychwelyd i'w theip pedwaredd ganrif ar bymtheg: ar gyfer Cymru, gweler Lloegr. Nid yw'n ddigon da, nid yw'n dderbyniol a bydd yn rhaid iddo ef wneud yn well na hynny.
English: Yes, you are. Carry on.
Welsh: Ydych, mi ydych chi. Ewch ymlaen.
English: Llywydd, on Friday 22 January, the package of support to businesses affected by level 4 restrictions was further enhanced by an additional £200 million, taking its total to £650 million. Self-catering businesses will be eligible for elements of this support, provided they meet the necessary criteria.
Welsh: Llywydd, ddydd Gwener 22 Ionawr, cafodd y pecyn cymorth i fusnesau sy'n cael eu heffeithio gan gyfyngiadau lefel 4 ei gynyddu ymhellach drwy roi £200 miliwn ychwanegol, gan godi ei gyfanswm i £650 miliwn. Bydd busnesau hunanarlwyo yn gymwys i gael elfennau o'r cymorth hwn, cyn belled â'u bod yn bodloni'r meini prawf angenrheidiol.
English: Thank you. Well, a single north Wales council continues to insist that legitimate self-catering businesses that do not meet all three Welsh Government criteria for the payment of business and lockdown non-domestic rate grants to holiday letting businesses are ineligible, leaving several struggling, telling me that their position is based on a telephone conversation with a Welsh Government official, although they confirm that the council does not have a formal written record of that conversation and nor was there any subsequent correspondence to confirm the outcome. However, I've received confirmation from three Welsh Government Ministers and all five other north Wales county councils that local authorities have discretion to pay out these grants to self-catering businesses unable to meet the three eligibility criteria, but able to prove they're a legitimate business. For example, Denbighshire confirmed they paid the grants out in these cases, and the officers from Welsh Government confirmed that their viewpoint was valid and they were correct in awarding the grants to these businesses. Will you therefore place on record that local authorities have discretion to pay out these grants to self-catering businesses that are unable to meet the three eligibility criteria, but able to prove they're a legitimate business to their council, and confirm whether Welsh Government funding is available for retrospective payments accordingly?
Welsh: Diolch. Wel, mae un cyngor yng ngogledd Cymru yn parhau i fynnu bod busnesau hunanarlwyo cyfreithlon nad ydyn nhw'n bodloni pob un o dri maen prawf Llywodraeth Cymru ar gyfer talu grantiau ardrethi annomestig busnes a chyfyngiadau symud i fusnesau gosod ar gyfer gwyliau yn anghymwys, gan adael sawl un mewn trafferthion, gan ddweud wrthyf i fod eu sefyllfa yn seiliedig ar sgwrs ffôn gyda swyddog o Lywodraeth Cymru, er eu bod nhw'n cadarnhau nad oes gan y cyngor gofnod ysgrifenedig ffurfiol o'r sgwrs honno ac nad oedd unrhyw ohebiaeth ddilynol ychwaith i gadarnhau'r canlyniad. Fodd bynnag, rwyf i wedi cael cadarnhad gan dri Gweinidog Llywodraeth Cymru a phob un o'r pum cyngor sir arall yn y gogledd bod gan awdurdodau lleol ddisgresiwn i dalu'r grantiau hyn i fusnesau hunanarlwyo nad ydyn nhw'n gallu bodloni'r tri maen prawf cymhwyso, ond sy'n gallu profi eu bod nhw'n fusnes cyfreithlon. Er enghraifft, cadarnhaodd Sir Ddinbych eu bod nhw'n talu'r grantiau allan yn yr achosion hyn, a chadarnhaodd swyddogion o Lywodraeth Cymru bod eu safbwynt yn ddilys a'u bod nhw'n iawn wrth ddyfarnu'r grantiau i'r busnesau hyn. A wnewch chi gofnodi felly bod gan awdurdodau lleol ddisgresiwn i dalu'r grantiau hyn i fusnesau hunanarlwyo nad ydyn nhw yn gallu bodloni'r tri maen prawf cymhwyso, ond sy'n gallu profi eu bod nhw'n fusnes cyfreithlon i'w cyngor, a chadarnhau pa un a oes cyllid gan Lywodraeth Cymru ar gael ar gyfer ôl-daliadau yn unol â hynny?
English: Well, Llywydd, I think the Member has accurately set out the Welsh Government's position: we have provided discretion to local authorities to apply the criteria we set out in the specific circumstances that they face. Discretion will mean that some local authorities go about that in ways that others do not. That is in the nature of discretion. The Member has accurately set out the Welsh Government's position on that matter.
Welsh: Wel, Llywydd, rwy'n credu bod yr Aelod wedi cyflwyno safbwynt Llywodraeth Cymru yn gywir: rydym ni wedi rhoi disgresiwn i awdurdodau lleol gymhwyso'r meini prawf a nodwyd gennym ni o dan yr amgylchiadau penodol y maen nhw'n eu hwynebu. Bydd disgresiwn yn golygu bod rhai awdurdodau lleol yn mynd ati i wneud hynny mewn ffyrdd nad yw eraill yn ei wneud. Dyna natur disgresiwn. Mae'r Aelod wedi cyflwyno safbwynt Llywodraeth Cymru ar y mater hwnnw yn gywir.
English: Llywydd, any erosion of workers' rights is unacceptable, unnecessary and damaging. A race to the bottom is not in the interests of workers, employers or the broader economy. The UK Government must uphold its promise to protect workers' rights following Brexit.
Welsh: Llywydd, mae unrhyw erydiad o hawliau gweithwyr yn annerbyniol, yn ddiangen ac yn niweidiol. Nid yw ras i'r gwaelod er budd gweithwyr, cyflogwyr na'r economi ehangach. Mae'n rhaid i Lywodraeth y DU gadw ei haddewid i ddiogelu hawliau gweithwyr yn dilyn Brexit.
English: First Minister, thank you for your answer. I raised this, as you know, last week in questions, but over the course of the last week, despite initial denials, we've now seen a UK business Secretary confirm proposals for a bonfire of hard-won workers' rights and terms and conditions, despite repeated promises from the Prime Minister that this would not happen on leaving the EU. These proposals are going to leave many workers, including key workers throughout Wales, hundreds of pounds out of pocket and working longer hours for less in unsafe work. So, First Minister, will you agree with me that working people who now face the prospect of working longer for less, having their hard-won rights stripped away, could feel that they've been hoodwinked by the Conservatives and their promises of a bright new future when we left the EU?
Welsh: Prif Weinidog, diolch am eich ateb. Codais hyn, fel y gwyddoch, yr wythnos diwethaf yn ystod cwestiynau, ond yn ystod yr wythnos ddiwethaf, er gwaethaf y gwadu cychwynnol, rydym ni bellach wedi gweld Ysgrifennydd busnes y DU yn cadarnhau cynigion ar gyfer coelcerth o hawliau a thelerau ac amodau gweithwyr y gweithiwyd yn galed i'w hennill, er gwaethaf addewidion mynych gan Brif Weinidog y DU na fyddai hyn yn digwydd wrth adael yr UE. Mae'r cynigion hyn yn mynd i adael llawer o weithwyr, gan gynnwys gweithwyr allweddol ledled Cymru, gannoedd o bunnoedd ar eu colled ac yn gweithio oriau hwy am lai mewn gwaith anniogel. Felly, Prif Weinidog, a wnewch chi gytuno â mi y gallai pobl sy'n gweithio sydd bellach yn wynebu'r posibilrwydd o weithio yn hwy am lai, gan golli eu hawliau y gweithiwyd yn galed i'w hennill, deimlo eu bod nhw wedi cael eu twyllo gan y Ceidwadwyr a'u haddewidion o ddyfodol newydd disglair ar ôl i ni adael yr UE?
English: First Minister, the UK Government has been very clear that our high standards on protections for workers were never dependent on our membership of the EU. Now, whilst we can all be proud that the UK has one of the best records on workers' rights in the world, it is true that the Welsh Government could and should be doing more. Let's take, for example, your self-isolation support scheme, which is aimed at those on low incomes who cannot work from home and must self-isolate, and yet you are failing to make payments to Welsh people who have been told to isolate by the NHS track and trace app. So, why don't you today explain what action you are taking to ensure that workers who are notified by the NHS app to self-isolate will actually receive the £500 payment, as they are already doing in England under a Conservative UK Government? Diolch.
Welsh: Prif Weinidog, mae Llywodraeth y DU wedi bod yn eglur iawn nad oedd ein safonau uchel ar amddiffyniadau i weithwyr erioed yn ddibynnol ar ein haelodaeth o'r UE. Nawr, er y gallwn ni i gyd fod yn falch bod gan y DU un o'r hanesion gorau o ran hawliau gweithwyr yn y byd, mae'n wir y gallai ac y dylai Llywodraeth Cymru fod yn gwneud mwy. Beth am gymryd, er enghraifft, eich cynllun cymorth hunanynysu, y'i bwriedir ar gyfer y rhai ar incwm isel nad ydyn nhw'n gallu gweithio gartref ac y mae'n rhaid iddyn nhw hunanynysu, ac eto rydych chi'n methu â gwneud taliadau i bobl Cymru y dywedwyd wrthyn nhw am ynysu gan ap olrhain y GIG. Felly, pam na wnewch chi esbonio heddiw pa gamau yr ydych chi'n eu cymryd i sicrhau y bydd gweithwyr sy'n cael eu hysbysu gan ap y GIG i hunanynysu yn cael y taliad o £500, fel y maen nhw eisoes yn ei wneud yn Lloegr o dan Lywodraeth Geidwadol y DU? Diolch.